พาณิชย์ประสานรัฐ-เอกชนแก้ปัญหาราคาไข่ไก่ร่วง
กรมการค้าภายใน ก.พาณิชย์ เชิญหน่วยงานภาครัฐ-เอกชน ขอความร่วมมือแก้ไขปัญหาไข่ไก่ล้นตลาดและราคาตกต่ำ
13 ม.ค. 2553

กรมการค้าภายใน ก.พาณิชย์ เชิญหน่วยงานภาครัฐ-เอกชน ขอความร่วมมือแก้ไขปัญหาไข่ไก่ล้นตลาดและราคาตกต่ำ
น.ส.ชุติมา  บุณยประภัศร  อธิบดีกรมการค้าภายใน  ได้เชิญหน่วยงานภาครัฐและเอกชน  เช่น  ตัวแทนกระทรวงศึกษาธิการ  กระทรวงสาธารณสุข  กระทรวงมหาดไทย  กระทรวงกลาโหม  กระทรวงยุติธรรม  ตัวแทนตลาดสดและห้างสรรพสินค้าต่าง ๆ  เพื่อขอความร่วมมือแก้ไขปัญหาราคาไข่ตกต่ำ 
โดยนางพรทิวา  นาคาศัย  รมว.พาณิชย์  ได้สั่งการให้กรมการค้าภายในเร่งแก้ไขปัญหา  เพื่อช่วยเหลือผู้เลี้ยงไข่ไก่  เพราะราคาไข่ไก่ในตลาดเฉลี่ยฟองละกว่า  2  บาท  ซึ่งถือว่าต่ำกว่าราคาต้นทุนที่เฉลี่ย  2.30  บาทต่อฟอง  ขณะเดียวกันปริมาณไข่ไก่ที่มีมากกว่าการบริโภคประมาณ 1-2  ล้านฟอง  ทำให้ไข่ไก่ในปัจจุบันล้นตลาดและราคาตกต่ำ  จึงอยากขอความร่วมมือหน่วยงานที่เกี่ยวข้องรับไข่ไก่จากผู้เลี้ยงไปบริโภค ส่วนกระทรวงพาณิชย์จะเชื่อมโยงตลาด  เพื่อระบายไข่ที่ล้นตลาดให้น้อยลง เพื่อแก้ไขปัญหาให้กับผู้เลี้ยง  และเชื่อว่าจะได้รับความสนับสนุนจากหน่วยงานที่เกี่ยวข้องอย่างดี